**Til Slekt og Data, Tromsø**

**Tor-Ivar Didriksen**

Kulturminnedagene avvikles lørdag 16. og søndag 17. september. Programmet blir slik tidsplanen nedenfor viser. Målselv historielag sørger for buss, omvisning, middag, lunsj og kaffe. Alt koster. Deltaker betaler kr. 600.00 ved påmelding til Målselv historielag. Konto: 4776 16 51 788 eller vipps 141188. Merk innbetalingen med «kultur 2023».

Målselv historielag sender invitasjon til sine medlemmer, og omtaler kulturminnedagene i Nye Troms. Oversikt over antall deltakere blir avgjørende for at buss kan innleies, og at innkjøp mm. kan planlegges. Hvor mange kommer fra Tromsø?

Overnatting

Slekt og data kan bestille overnatting/ husvære fra fredag til søndag for sine medlemmer, inkludert Liv Marit Haakenstad, på Høgtun Kulturklynge, utleie hus Pris: kr. 600/natt/person. Googler dere Høgtun kulturklynge får dere korrekt informasjon.

**Antall påmeldte bør være klart innen 25.august.**

Vennlig hilsen

Målselv historielag

Jarle Bakke

PROGRAM. (Med forbehold om endringer)

**Kulturminnedagene 2023:**

**Levende kulturarv**

Målselv har en levende kulturarv som formidles gjennom lokalhistorie, sang og musikk, og gjennom fysiske kulturminner og miljøer med kunnskap om håndverk og husflid. Dagene markeres sammen med Slekt og Data, Tromsø. De eldste rydningsplasser, menn og kvinner som ryddet i dalen, står i fokus. Det blir en rundreise fra Rossvold nede i dalen, via Fagerlidal på Andselv Løvhaug/Rundhaug og Øverbygd. Siste stoppested blir Kongsvolltunet ved Rostadvatnet. Historiker og bygdebokforfatter Vidkunn Haugli guider og formidler historien og kulturminnene.

**Lørdag 16.september**

Kl. 09:00 Buss fra Høgtun kulturklynge. Olsborg

« 09:30 Nedre Rossvold. Busettere fra Rana

« 11:00 Fagerlidal. Busettere fra Øyer, Gudbrandsdalen. Gammel fjøs mur/ruin

« 13:00 Løvhaug-Bakkehaug. Busettere fra Storelvdal. Lunsj/tradisjonsmat

« 15:00 Øverbygd. Holmen- Skille. Busettere fra Muonioniska, Finland

« 16:00 Middag og omvisning på Kongsvolltunet

« 1800 Retur til Høgtun kulturklynge

**Søndag 17. september**

Kl. 10:00 – 12:00 Slektsforskning v/Liv Marit Haakenstad. Frammøte Høgtun Kulturklynge, Auditoriet.

Kl. 12:15 Kaffe Spørsmål om slektsforskning, Hvordan komme i gang m.m.

Kl. 13:30 Avslutning